
ДО
Общински съвет-Макреш                                                                                                                                  

                                                             ДОКЛАДНА ЗАПИСКА
                                       от Митко Левчев - кмет на  Община Макреш
               ОТНОСНО: Одобряване на план-сметка за относимите за календарната 2027 година разходи за извършване на дейностите по предоставяне на услугите по чл. 62 от Закона за местните данъци и такси
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Съгласно действащата нормативна уредба план-сметката за относимите за календарната година разходи за извършване на дейностите по предоставяне на услугите, за които се заплаща такса за битови отпадъци, е документ, чрез който се планират разходите за съответните услуги.
План-сметката за 2027 г. е изготвена съобразно необходимите средства за предоставяне на услугите по чл. 62 от Закона за местните данъци и такси, а именно:
1. събиране и транспортиране на битови отпадъци до съоръжения и инсталации за тяхното третиране;
2. третиране на битовите отпадъци в съоръжения и инсталации;
3. поддържане на чистотата на териториите за обществено ползване.
При изготвянето на план-сметката е съобразено и изменението на Наредбата за определяне и администриране на местните такси и цени на услуги на територията на Община Макреш, с което са увеличени размерите на промилите за такса битови отпадъци.
Промяната в размера на промилите е свързана с необходимостта да бъдат осигурени средства за финансиране на разходите, необходими за предоставянето на услугите по управление на битовите отпадъци и поддържане на чистотата на териториите за обществено ползване.
Общият размер на планираните разходи по план-сметката за 2027 г. е 70 000,00евро, разпределени както следва:
· за събиране и транспортиране на битови отпадъци – 55 200,00 евро., от които:
· събиране – 52 700,00 евро.;
· транспортиране – 2 500,00 евро.;
· за третиране на битови отпадъци – 500,00 евро. за обезпечения по чл. 60 от Закона за управление на отпадъците;
· за поддържане на чистотата на териториите за обществено ползване – 14 300,00 евро.
План-сметката е изготвена по образеца съгласно Приложение № 1 към чл. 5, ал. 3 от Наредбата за реда за изготвяне и образеца на план-сметката.
С оглед осигуряване на публичност и прозрачност проектът на план-сметката се предоставя за публично обсъждане, като на заинтересованите лица се дава възможност да представят становища и предложения.
Предвид изложеното предлагам Общински съвет – Макреш да приеме следното
                                                              
                                                              Р Е Ш Е Н И Е:
                      На основание чл. 21, ал. 1, т. 7 от Закона за местното самоуправление и местната администрация, във връзка с чл. 66, ал. 3 от Закона за местните данъци и такси, чл. 5, ал. 1 и ал. 3 от Наредбата за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в Закона за местните данъци и такси, и във връзка с представената от Кмета на Община Макреш план-сметка за 2027 г.,Общински съвет – Макреш:
РЕШИ:
1. Одобрява План-сметката за относимите за календарната 2027 година разходи за извършване на дейностите по предоставяне на услугите по чл. 62 от Закона за местните данъци и такси, съгласно Приложение № 1, неразделна част от настоящото решение.
2.Одобрява общ размер на разходите по план-сметката за 2027г.в размер на 70 000,00 евро.
3. Определя разходите по трите услуги съгласно одобрената план-сметка и източниците на тяхното финансиране.
4. Във връзка с изменението на Наредбата за определяне и администриране на местните такси и цени на услуги на територията на Община Макреш, с което са увеличени размерите на промилите за такса битови отпадъци, приходите от такса битови отпадъци за 2027 г. се планират в съответствие с определените размери и с необходимите средства за финансиране на услугите.
5. Възлага на Кмета на Община Макреш да предприеме необходимите действия по изпълнение на настоящото решение.
Приложения:
1. План-сметка за 2027 г. – Приложение № 1 към чл. 5, ал. 3 от Наредбата;
2. Мотиви/обосновка;
3. Покана за публично обсъждане;



С уважение,
КМЕТ НА ОБЩИНА МАКРЕШ
                                       /МИТКО АНТОВ/

